**466 Издаване на удостоверение за регистрация на обект за производство на бутилирани натурални минерални, изворни и трапезни води**

 **I.** Вписване в регистъра и издаване на удостоверение за регистрация на обекти за производство на бутилирани натурални минерални, изворни и трапезни води на територията на областта, като задължително условие за осъществяване на тези дейности.

 **Режим**

 Удостоверение

* **Стопанска дейност:**

Здравеопазване

* **На основание на:**

Закон за храните - чл. 26-28, Регламент (ЕО)№852/2004г. на Европейския парламент и Съвета от 29 април 2004 година относно хигиената на храните

* **Услугата се предоставя и като вътрешно-административна:**

Не

* **Орган, издаващ индивидуален административен акт:**

Директор

* **Срок за предоставяне:**

14 дни след установено съответствие

* **Срок на действие на документа/индивидуалния административен акт:**

Безсрочен

* **Орган, осъществяващ контрол върху дейността на органа по предоставянето на услугата:**

Главен секретар

* **Орган, пред който се обжалва индивидуален административен акт:**

Административен съд

* **Електронен адрес, на който се предоставя услугата:**
	+ [**www.rzi-kn.net**](http://www.rzi-kn.net/)
* **Електронен адрес за предложения:**
	+ **rzi@rzi-kn.net**
* **Публичен регистър:**
	+ [**Регистър на обектите за производство на бутилирани натурални минерални, изворни и трапезни води**](http://www.rzi-kn.net/registri.htm)

 **ІІ.Характеристика:**

**Цел :**

Настоящата процедура има за цел да регламентира реда, начина и условията, при които се издава удостоверениезарегистрация на обект за производство на бутилирани натурални минерални, изворни и трапезни води, а именно:

1. Условията и реда за издаване на удостоверение за регистрация на обекти за

производство, приготвяне или обработка на бутилирани натурални минерални, изворни

и трапезни води, на основание чл.12 от Закона за храните.

2. Изисквания към помещенията, в които се извършват дейностите по т. 1.

3. Изисквания към продукта – мониторинг на качеството, етикетиране и др.

**Предмет:**

Производство, приготвяне или обработка на бутилирани води, предназначени за

питейна употреба:

1. Натурални минерални води;

2. Изворни води;

3. Трапезни води.

**ІII.Процедура :**

**Компетентен орган:** РЗИ Кюстендил

Регистрацията на обект за производство, приготвяне или обработка на бутилирани натурални минерални, изворни и трапезни води се извършва от Регионалната здравна инспекция (РЗИ) по местонахождението на обекта (чл.12, ал. от Закона за храните)

**Заявител:**  физически или юридически лица, които откриват обект с обществено предназначение.

**Необходими документи:**

Заявление по образец, в което се съдържат данни за:

Име и адрес на лицето, съответно седалище, адрес на управление и код по

БУЛСТАТ/ЕИК за лицата, регистрирани в Република България, а за лицата, регистрирани в друга държава - членка на Европейския съюз, или страна по Споразумението за Европейското икономическо пространство- друг идентификационен код или номер; адрес на обекта ; списък на видовете води, които ще се бутилират в обекта.

**Вътрешен ход на процедурата:**

Услугата се заявява писмено или устно (с протокол) в центъра за административно обслужване на РЗИ-Кюстендил, като получава входящ номер и се насочва за резолюция по общия ред на вътрешния документооборот.

При устно заявяване по телефон протоколът се подписва от длъжностното лице, съставило протокола, а при искане, внесено устно в центъра за административно обслужване, протоколът се подписва от заявителя на услугата и длъжностното лице, съставило протокола.

При констатиране на непълнота или нередовност в представените документи – в 10-дневен срок от подаване на заявлението органа по регистрация писмено уведомява заявителя и определя срок за отстраняване (чл.12, ал.4 от Закона за храните);

В 30-дневен срок от подаване на заявлението и документите или от отстраняване на непълнотите или нередовностите, държавните здравни инспектори извършват проверка на място за съответствие на обекта с условията по чл.12, ал.1 на Закона за храните.

√ При констатиране на съответствие с хигиенните изисквания, проверяващите специалисти съставят протокол.

√ При констатиране на несъответствие с хигиенните изисквания, органът по регистрация издава предписание и определя подходящ срок за привеждане в съответствие (чл.12, ал.5 от ЗХ).

В 14-дневен срок след проверката на обекта или след привеждането му в съответствие РЗИ Кюстендил извършва регистрация на обекта. Обектът се регистрира за заявените дейности за производство само ако производителят е доказал, че обектът отговаря на нормативните изисквания. (чл.12, ал.7 от ЗХ).

Издаване удостоверение за регистрация – в 7-дневен срок от регистрацията на обекта в регионалния регистър, директора на РЗИ Кюстендил издава удостоверение за регистрация на обекта (чл.12, ал.8 от ЗХ).

При промяна на някое от обстоятелствата по чл.14, ал.1, т.2,3,5 и 6, както и при спиране или възобновяване на дейността на обекта – в деня на настъпване на промяната, производителите и търговците на храни са длъжни писмено да уведомят РЗИ Кюстендил. Промените се вписват в 14-дневен срок от заявяването им. (чл.15, ал.1 от ЗХ);

При промяна на групите храни или в дейността на обекта – се извършва нова регистрация по реда на чл.12 от Закона за храните (чл.15, ал.2 от ЗХ).

Временна регистрация: - за срок до 3 месеца – когато обектът отговаря само на изискванията на чл.12, ал.1, т.1 и 2 (чл. 12а, ал.1 от ЗХ). РЗИ Кюстендил извършва проверка на място в срока на временната регистрация и регистрира обекта по реда на чл.12, ал.7 и 8 от ЗХ, в случай че обекта отговаря на изискванията на чл.12, ал.1.

Удължаване срока на временна регистрация: общо - до 6 месеца – ако при проверката в 3-месечния срок се установи значителен напредък, но обекта все още не отговаря на изискванията на чл.12, ал.1.

Мотивиран отказ за регистрация: - при неотстраняване на непълноти в представените документи по чл.12, ал.4 и/или при неизпълнение на предписание по чл.12, ал.5 органът по регистрация прави мотивиран отказ за регистрация и уведомява писмено заявителя (чл.13, ал.1 от ЗХ).

Мълчаливо съгласие: при непроизнасяне в срока по чл.12, ал.2, се прилагат чл.28 и чл.29 от Закона за ограничаване на административното регулиране и административния контрол върху стопанската дейност. Заявителят има право да извършва производство или търговия в обекта, след като предварително писмено уведоми за това РЗИ Кюстендил и последния не се произнесе с изричен отказ в 7-дневен срок от получаване на уведомлението (чл.13, ал.2 от ЗХ).

Срок за вписване в регистъра в случаите на мълчаливо съгласие - в 14-дневен срок от писменото уведомление по чл.13, ал.2, освен ако органът по регистрация е направил отказ по реда на чл.13, ал.1 и ал.2.

Срок на действие на удостоверението за регистрация- безсрочно

Писмената кореспонденция и административните актове, изготвени и издадени във връзка с извършване на заявената услуга могат да бъдат получени на място в РЗИ или на посочен точен адрес в случай, че е заявено получаване чрез лицензиран пощенски оператор или по електронен път.

**Такси:**

За издаване на удостоверение за регистрация и вписване в регионалния регистър на обект за производство на бутилирани натурални минерални, изворни и трапезни води се събира такса в размер 30 лв., съгласно Тарифа за таксите, които се събират от органите на държавния здравен контрол и националните центрове по проблемите на общественото здраве по Закона за здравето.

Административната услуга може да бъде заплатена по един от следните начини:

-в центъра за административно ослужване в брой;

-в центъра за административно обслужване с банкова карта чрез ПОС терминално устройство;

-по банков път по сметка:

**IBAN: BG08STSA93003100761601**

**Банка: ДСК ЕАД, BIC: STSABGSF**

Регионална здравна инспекция-Кюстендил (РЗИ-Кюстендил)

**IV.Образци и формуляри**

1.Заявление по образец

2.Протокол, съгласно чл.29, ал.5 от АПК